સામગ્રી: આ દરમિયાન ચિરાગ પટેલને ન્યાય મળે એ માટે અમદાવાદીઓએ કૅન્ડલ માર્ચ યોજી હતી. જેમાં મોટી સંખ્યામાં પત્રકારો હાજર રહ્યા હતા. આ પહેલાં મંગળવારે સાંજે અમદાવાદ પોલીસ દ્વારા આ મામલે પત્રકાર પરિષદનું આયોજન કરવામાં આવ્યું હતું. 

જેમાં અમદાવાદ સેક્ટર-2ના ઍડિશનલ કમિશનર ઑફ પોલીસ એમ.એસ. ભરાડા અને ઝોન-5ના ડૅપ્યૂટી કમિશનર ઑફ પોલીસ અક્ષયરાજ મકવાણા દ્વારા જણાવાયું કે પોલીસ હત્યા અને આત્મહત્યા બંને દીશામાં તપાસ આગળ વધારી રહી છે. 

જોકે, આ મામલે ચોક્કસ નિષ્કર્ષ પર પહોંચતા પહેલાં એફએસએલના રિપોર્ટની રાહ જોવાઈ રહી છે. 

પોલીસના જણાવ્યા અનુસાર 26 વર્ષના ચિરાગનો મૃતદેહ શનિવારે અવાવરું સ્થળેથી બળેલી હાલતમાં મળી આવ્યો હતો. 

તેઓ ટ્વિટર અને ફેસબુક પર વિવિધ રાજકીય અને સમાજિક મુદ્દે પોતાનો મત વ્યક્ત કરતા રહેતા.

તેઓ વિવિધ મુદ્દે આરટીઆઈ હેઠળ માહિતી પણ માગતા રહેતા. 

ચિરાગ પટેલ નિકોલમાં પોતાના ભાઈ, ભાભી અને માતા સાથે રહેતા હતા.

તેમના પિતાનું ચાર વર્ષ પહેલાં અવસાન થયું હતું. તેઓ 'ટીવી-9 ન્યૂઝ'માં કૉપી એડીટર તરીકે કામ કરતા હતા. 

તમે આ વાંચ્યું કે નહીં?

'આરટીઆઈ કરવાની ના પાડીહતી'

ચિરાગ પટેલના ભાઈ જૈમિન પટેલે બીબીસી ગુજરાતી સાથેની વાતચીતમાં જણાવ્યું કે ચિરાગ સોશિયલ મીડિયા પર સક્રીય હતા અને ટ્વિટર પણ ઉપયોગ કરતા હતા. 

ચિરાગ આરટીઆઈનો ઉપયોગ પણ કરતા હોવાની વાત પણ સામે આવી છે. 

આ અંગે જૈમિન જણાવે છે, "મેં બે -ત્રણ વખત એને ના પણ પાડી છે કે આપણે આ બધામાં નથી પડવું. ક્યારેક કોઈ જગ્યાએ ફસાઈ જઈએ તો તકલીફ થઈ જાય."

"અમને લાગે છે કે એવું પણ બન્યું હોય કે એ આરટીઆઈ કરતો એ કોઈ અધિકારીને નથી ગમ્યુ અને તેની હત્યા કરાવી હોય."

ચિરાગ પટેલના પરિવારે આ મામલે પ્રદિપસિંહ જાડેજાના સચિવને આવેદન પત્ર પાઠવ્યો છે. 

આ અંગે વાત કરતા તેઓ જણાવે છે, "અમે સીબીઆઈને તપાસ સોંપવા માટે અરજી કરી છે, કારણ કે પોલીસ ગોકળગાયની ગતિએ તપાસ કરે છે."

"ત્રણ દિવસ થવા છતાં કોઈ ચોક્કસ પરિણામ નથી મળ્યું અને અમને પોલીસે પુરાવા પણ બતાવ્યા નથી."

"અમે કે એના મિત્રો પણ માનવા તૈયાર નથી કે એ આત્મહત્યા કરી શકે. એ આત્મહત્યા કરે એવો માણસ જ નહોતો."

"અમને લાગે છે કે તેની હત્યા થઈ છે."

ચિરાગ પટેલની હત્યા થઈ હોવાની શંકા પરિવારજનોએ વ્યક્ત કરી કરી છે. 

જૈમિન પટેલે જણાવ્યું, "ચિરાગનો ક્યારેય કોઈ સાથે અણબનાવ નથી થયો."

"જો એણે જાતે જ પોતાના પર કંઈ છાંટ્યું હોય એના પુરાવા મળવા જોઈએ." 

તેઓ પૂછે છે, "પર્સ...\nઅગાઉની સામગ્રીનો સારાંશ નીચે મુજબ કરી શકાય છે:
અમદાવાદમાંથી ચિરાગ પટેલ નામના પત્રકારનો મૃતદેહ સળગેલી હાલતમાં મળી આવ્યો હતો. ત્રણ દિવસ બાદ પણ આ હત્યા છે કે આત્મહત્યા તે અંગેનું રહસ્ય અકબંધ છે.